**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**„ Uređenje trga uz društveni dom na katastarskoj čestici k.č.br. 675/3 –**

**k.o. Posavski Bregi ( Posavski Bregi )“ u Gradu Ivanić Gradu**

**(KLASA: \_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_ )**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

**Uređenje trga uz društveni dom** na k.č.br. 675/3 – k.o. Posavski Bregi

**2. KORISNIK PROJEKTA**

2.1. NAZIV KORISNIKA: Grad Ivanić Grad

2.2. PRAVNI STATUS KORISNIKA: Jedinica lokalne samouprave, Grad

2.3. ADRESA KORISNIKA: Park hrvatskih branitelja 1, 10310 Ivanić Grad

2.4. OSOBA OVLAŠTENA ZA ZASTUPANJE: Gradonačelnik, Javor Bojan Leš

2.5. KONTAKT: Valentin Gadža, (01)2831381; 0992320131; igra@ivanic-grad.hr

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

3.1.1. PODMJERA

Podmjera 7.4. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu«

3.1.2. TIP OPERACIJE

Tipoperacije 7.4.1.»Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu«

3.2. MJESTO PROVEDBE: Savska 68, 10311 Posavski Bregi

3.2.1. ŽUPANIJA: Zagrebačka županija

3.2.2. GRAD/OPĆINA: Grad Ivanić Grad

3.2.3. NASELJE/NASELJA: Posavski Bregi

3.3. CILJEVI PROJEKTA

**Cilj projekta**: Urediti trg na parceli uz Društveni dom u Posavskim Bregima

Naselje ima 816[[1]](#footnote-1) stanovnika, a nalazi se u sastavu grada [Ivanić-Grada](https://bs.wikipedia.org/wiki/Ivani%C4%87-Grad), u [Zagrebačkoj županij](https://bs.wikipedia.org/wiki/Zagreba%C4%8Dka_%C5%BEupanija)i, te investicija zadovoljava uvjet iz članka 30 stavak (1) Pravilnika o provedbi mjere 07. Prostor trga je prvenstveno namijenjen kretanju, zadržavanju i boravku osoba na otvorenom. Na trgu je planirana montažna pozornica za događanja i manifestacije u naselju, te manji popratni objekti: sanitarije, kiosci, parkirališna mjesta.

U zahvatu se oblikuju četiri funkcionalne cjeline:  
- ploha trga

- zona montažne pozornice

- modularni objekti sanitarija i kioska.

3.4. OČEKIVANI REZULTATI PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje i mjerljive indikatore očekivanih rezultata za svaki od postavljenih ciljeva; najmanje 300, a najviše 800 znakova)*

Očekivani rezultat projekta je uređen trg uz društveni dom i uređena zelena površina, a mjerljivi indikatori unutar ciljeva su slijedeći:

***Posebni cilj 1***. Urediti trg uz Društveni dom – početna vrijednost 0 m2, ciljana vrijednost 2.800 m uređenog trga

***Posebni cilj 2.*** Urediti zelenu površinu, početna vrijednost 0 m2, ciljana vrijednost 1.165 m2

3.4.2. Stvaranje novih radnih mjesta

Pridonosi li projekt stvaranju novih radnih mjesta? ***DA* /** NE

*(Zaokružiti odgovor koji je primjenjiv za projekt)*

Ako je odgovor ''DA'':

1. opisati na koji način projekt doprinosi stvaranju novih radnih mjesta

Realizacijom projekta pridonosi se zadovoljenju potreba građana u području kulture, športa, zaštite i unapređenja kvalitete življenja, te zadovoljenju potrebe ciljnih skupina poboljšavanjem uvjeta za razvoj društvenog i poslovnog života. Plan je zaposliti osobu u Gradu Ivanić Gradu koja će izraditi i provesti procedure povezivanja gospodarstvenika, turističkih zajednica u promociji poslovanja i proizvoda domicilnog stanovništva, osmišljavanju turističkih i zabavnih manifestacija koje će potaknuti učestalo korištenje trga nakon uređenja i rekonstrukcije.

1. opisati nova radna mjesta koja se planiraju ostvariti provedbom projekta

Tablica 1: Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1 | VRSTA RADNOG MJESTA: Viši stručni suradnik za projekte financirane iz fondova Europske unije  OPIS: Izrađuje elaborate za razvitak gospodarskih djelatnosti,provodi ispitivanje interesa i vrste poduzetničkih aktivnosti.  Obavlja poslove suradnje s drugim Jedinicama lokalne samouprave i turističkim zajednicama. Obavlja poslove vezano za korištenje sredstava fondova EU.  Izrađuje planove razvoja poljoprivrede,  Turizma, koordinira i organizira promociju lokalnih poljoprivrednih proizvoda putem organiziranja sajmova i manifestacija na ruralnim područjima. | 1 | 2020 |

*Napomena:*

*Podaci iz ove tablice uzeti će se u obzir prilikom provjere ostvarenja kriterija odabira broj 2. iz Priloga 10 Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe ulaganja.*

3.5. TRAJANJE PROVEDBE PROJEKTA

Provedba projekta je planirana tijekom 18 mjeseci.



3.6. GLAVNE AKTIVNOSTI

Glavne aktivnosti provedbe projekta:

* Javna nabava (prikupljanje ponuda za radove, obrada ponuda, rok mirovanja, potpis ugovora), sukladno Zakonu o javnoj nabavi
* Prikupljanje ponuda za nadzor, ugovaranje
* Obavijest o početku radova
* Vidljivost projekta
* Radovi na uređenju trga sukladno arhitektonskom troškovniku
  + Radovi na elektrotehničkim instalacijama
  + Radovi na uređenju kolničke konstrukcije
  + Radovi na uređenju vodovoda i odvodnje
  + Radovi uređenje krajobraza
* Opremanje
* Tehnički pregled i izdavanje uporabne dozvole
* Primopredaja radova
* Vođenje projekta

3.7. PRIPREMNE PROVEDENE AKTIVNOSTI

Pripremne aktivnosti koje su provedene u svrhu realizacije projekta:

Izrađen je idejni projekt i glavni projekt. Ishođena je građevinska dozvola i potvrde javno-pravnih tijela koje su sastavni dio glavnog projekta. Ishođeno je mišljenje Ministarstva zaštite okoliša i prirode prema kojem nije potrebno provesti postupak procjene niti ocjene o utjecaju zahvata na okoliš i prirodu niti je potrebno provesti postupak ocjene prihvatljivosti projekta za ekološku mrežu.

3.8. UKUPNA VRIJEDNOST PROJEKTA

Ukupna vrijednost projekta sukladno projektno-tehničkoj dokumentaciji uključujući prihvatljive i neprihvatljive troškove, opće troškove i PDV, u skladu s tablicom 1\_Plan\_nabave\_Tablica\_troskova\_i\_izracuna\_potpore\_7-4-1 iznosi **6.991.326,00 kn.**

3.9. ZAPOČETE AKTIVNOSTI GRAĐENJA

Započele su aktivnosti građenja sa 30.04.2018.g. koje obuhvaćaju:

- iskolčenje terena, rezanje i uklanjanje grmlja i drveća, uklanjanje postojećih temelja starog objekta, uređenje terena, a za koje je sklopljen ugovor sa tvrtkom KAPITEL d.o.o.

- poslove nadzora za koje je sklopljen ugovor sa tvrtkom JAKŠIĆ GRADNJA d.o.o.

Radovi su izvedeni i plaćeni u punom iznosu sukladno ugovoru.

|  |  |  |  |  |
| --- | --- | --- | --- | --- |
|  |  | NETO | PDV | UKUPNO |
| **D** | **NEPRIHVATLJIVI TROŠKOVI** | **229.370,00** | **57.342,50** | **286.712,50** |
|  | Započeti radovi prema ugovoru KAPITEL d.o.o od 30.04.2018.g. | 30.870,00 | 7.717,50 | 38.587,50 |
|  | Započeti nadzor prema ugovoru JAKŠIĆ GRADNJA D.O.O. od 30.04.2018.g. | 3.500,00 | 875,00 | 4.375,00 |

Prihvatljivi i neprihvatljivi troškovi su detaljno specificirani u 1\_Plan\_nabave\_Tablica\_troskova\_i\_izracuna\_potpore\_7-4-1

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

Ciljne skupine projekta su lokalno stanovništvo naselja i područja Grada Ivanić Grada. Posebno se izdvajaju kao ciljana skupina učenici osnovne škole Posavski Bregi jer se prostor trga uz društveni dom u Posavskim Bregima koristi kao prihvatna stanica za prijevoz učenika osnovne škole Posavski Bregi, a zbog preuskog prilaza trgu s glavne ceste otežan je prilaz autobusima koji ih prevoze, zatim, tu su mladež, mlade obitelji, osobe treće životne dobi, regionalne i lokalne vlasti, javne ustanove i organizacije, turističke organizacije, kulturne institucije, civilna društva, poduzetnici (pravne i fizičke osobe) i posjetitelji / turisti.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

Prilikom određivanja društvenih koristi analizirale su se potencijalne mjerljive i nemjerljive koristi. Projekt generira koristi kao što su povećanje opće kvalitete života u destinaciji stanovnika različite životne dobi, osobito djece i mladih obitelji, te žitelja treće životne dobi, stvaranje pozitivnog imidža naselja i Grada.

Realizacijom projekta pridonosi se zadovoljenju potreba građana u području kulture, športa, zaštite i unapređenja kvalitete življenja, te zadovoljenju potrebe ciljnih skupina poboljšavanjem uvjeta za razvoj društvenog i poslovnog života što direktno utječe na ostanak stanovništva na domicilnom području te na ravnomjerni razvoj ruralne sredine u odnosu na urbane sredine, razvoj društveno-gospodarskog segmenta naselja Posavski Bregi, okolnih naselja, te samog Grada.

**5. POVEZANOST DJELATNOSTI UDRUGE/VJERSKE ZAJEDNICE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO**

5.1. POVEZANOST DJELATNOSTI UDRUGE/VJERSKE ZAJEDNICE S PROJEKTOM

Nije primjenjivo za ovaj projekt

5.2. DOKAZ DA SU HUMANITARNE I DRUŠTVENE DJELATNOSTI UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO

Nije primjenjivo za ovaj projekt

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE







**7. LJUDSKI KAPACITETI KORISNIKA**

Grad Ivanić-Grad ima provedbene kapacitete i relevantno iskustvo u izradi i provedbi projekata (kako iz EU, tako i iz drugih izvora) što osigurava pravovremenu i uspješnu provedbu projekta u skladu s planiranim aktivnostima i ugovornim obvezama. Tim za upravljanje projektom sastoji se od voditelja i koordinatora projekta, financijskog administratora i tehničkog administratora. Tim za provedbu projekta sastoji se od četvero djelatnika s višegodišnjim iskustvom na provedbi različitih projekata: ENGAGE (IEE), ENCRO (IPA), RE-SEETIES (SEE), Europski tjedan kretanja (EMW). Upravljanje i koordinaciju projektom provoditi će djelatnici Upravnog odjela za financije, gospodarstvo, komunalne djelatnosti i prostorno planiranje uz stručnu podršku Razvojne agencije Ivanić – Grad. Tim za upravljanje projektom sastoji se od četiri člana od kojih su tri člana tima diplomirani ekonomisti, a jedan član je dipl. ing.arh. Voditelj projekta je viša stručna suradnica za programe i fondove Europske unije koja posjeduje više od 20 godina radnog iskustva, kao i relevantno iskustvo u pripremi i provedbi projekata iz različitih EU programa (IPA, IEE, SEE, CIP), a ostatak projektnog tima čine viša referentica za provedbu javne nabave s preko 20 g. radnog iskustva, voditelj odsjeka za financije i računovodstvo s više od 25 godina radnog iskustva u financijskom sektoru i kao sudskom vještačenju koja će biti zadužena za financijsko administriranje projekta, voditelj odsjeka za komunalne djelatnosti, komunalnu infrastrukturu i prostorno planiranje s višegodišnjim iskustvom u projektiranju i urbanom planiranju bit će zadužena za provedbu pojedinih aktivnosti.). Grad posjeduje svu potrebnu opremu i ljudske kapacitete za upravljanje projektima ove vrste.

Za poslove provedbe i vođenja projekta po provedenoj javnoj nabavi, Grad će angažirati tvrtku koja se time profesionalno bavi.

**8. NAČIN ODRŽAVANJA I UPRAVLJANJA PROJEKTOM**

8.1. PRIHODI I RASHODI PROJEKTA/OPERACIJE

Trg kao javna infrastruktura bit će izgrađen i uređen aktivnom provedbom Projekta. Nakon završetka, obzirom da je to dio javne komunalne infrastrukture, o istoj će se brinuti Grad Ivanić-Grad što je i dužan sukladno Zakonu o komunalnom gospodarstvu (NN 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15) članak 6. Održavanje svih projektom nastalih rezultata ( Trg uz društveni dom u Posavskim bregima ) provoditi će se sukladno Programu održavanja komunalne infrastrukture Grada Ivanić – Grada koji se donosi za svaku godinu. Temeljem donesenog plana održavanja Grad je u proračunu osigurao financijska sredstva za održavanje projektom izgrađene infrastrukture i opreme. Održavanje infrastrukture i opreme koja će nastati ovim projektom vršiti će gradsko komunalno društvo Komunalni centar Ivanić-Grad d.o.o.

U garantnom roku od 2 godine popravke odnosno otklanjanje nedostataka vrši izvoditelj radova, a kasnije ovlašteni stručni djelatnici. Redovito održavanje odnosi se na održavanje u graditeljskom i funkcionalnom stanju i to:

- kontrola i popravak ili zamjena popločenja

- održavanje urbane opreme

- održavanje rasvjete i drugih električnih uređaja

- održavanje i njegovanje krajobraznog uređenja

- redoviti servisi

Grad Ivanić – Grad u svom proračunu za 2018. i 2019. godinu predvidio je financijska sredstva za održavanje projektom nastale infrastrukture i svih projektnih rezultata. Ukupna osigurana sredstva za održavanje u 2018.g. iznose 6.750.000,00, u 2019.g. iznose 6.750.000,00 kuna.

|  |  |  |  |  |  |
| --- | --- | --- | --- | --- | --- |
| **Plan održavanja Trga uz društveni dom u Posavskim Bregima** | | | | | |
|  | 2018. | 2019. | 2020. | 2021. | 2022. |
| Zimska služba | 5.500,00 | 5.500,00 | 5.500,00 | 5.500,00 | 5.500,00 |
| Održavanje rasvjete trga | 1.200,00 | 1.500,00 | 2.300,00 | 3.000,00 | 7.000,00 |
| Radovi čišćenja, pranja i bojanja | 1.200,00 | 1.200,00 | 3.900,00 | 6.700,00 | 8.000,00 |
| Radovi održavanja krajobraza  i travnjaka | 2.500,00 | 2.500,00 | 3.500,00 | 4.000,00 | 9.000,00 |
| Ostali radovi održavanja  infrastrukture i opreme | 1.000,00 | 1.000,00 | 1.500,00 | 3.000,00 | 5.000,00 |
| UKUPNO: | 11.400,00 | 11.700,00 | 16.700,00 | 22.200,00 | 34.500,00 |

8.2. ODRŽAVANJE I UPRAVLJANJE PROJEKTOM/OPERACIJOM PET GODINA OD DANA KONAČNE ISPLATE SREDSTAVA

Grad Ivanić Grad kao jedinica lokalne samouprave koja ima u svojem vlasništvu upisanu imovinu upravljati će projektom pet godina od završetka investicije što je i dužan temeljem Odluke Gradskog vijeća (Sl. glasnik 2-2014.) o načinu upravljanja i održavanju objekata u javnoj funkciji, a time je ujedno zadovoljen i uvjeti iz članka 20 stavak (9) Pravilnika o provedbi mjere 07 »temeljne usluge i obnova sela u ruralnim područjima« iz programa ruralnog razvoja republike hrvatske za razdoblje 2014. – 2020..

Odluka propisuje:

- Članak 1. uređuje način upravljanja i održavanja objekata u javnoj funkciji koji se nalaze na području Grada Ivanić-Grada, te se utvrđuju objekti u javnoj funkciji na području Grada Ivanić-Grada.

- Članak 2. Objektima u javnoj funkciji u smislu Odluke smatraju se:

- nekretnine u vlasništvu Grada Ivanić-Grada koje se koriste za obavljanje općih i javnih poslova Grada Ivanić-Grada, trgovačkih društava u kojima Grad Ivanić-Grad ima udjele, ustanova kojih je Grad Ivanić-Grad osnivač i po svojoj naravi su u službi građanima;

- društveni domovi koji su nekretnine u vlasništvu Grada Ivanić-Grada namijenjene prvenstveno za potrebe održavanja zborova građana mjesnih odbora, za provedbu izbora, referenduma, organiziranje izbornih mjesta, sastanaka i skupova političkih stranaka, udruga građana, probe i vježbe KUD-ova, za ostale potrebe mjesnih odbora na čijem području se nalaze te za ostale kulturne, društvene, rekreativne, sportske i ostale potrebe koje su od značaja za mjesni odbor i Grad Ivanić-Grad u cjelini te objekti koji se nalaze uz društvene domove i izjednačeni su s istima;

- sportski objekti koji su nekretnine (građevine) u vlasništvu Grada Ivanić-Grada te se trajno koriste u izvođenju programa javnih potreba u sportu, a sportskim građevinama smatraju se uređene i opremljene površine i građevine u kojima se provode sportske aktivnosti.

- Članak 3. Poslovi tekućeg održavanja objekata u javnoj funkciji obavljaju se kao komunalna djelatnost u skladu s posebnom Odlukom Gradskog vijeća Grada Ivanić-Grada. Poslove iz prethodnog stavka obavlja trgovačko društvo Komunalni centar Ivanić-Grad d.o.o, Ivanić-Grad, temeljem posebnog ugovora kojim će se regulirati obujam poslova broj 2/2014. Grad Ivanić-Grad (strana 49) održavanja objekata.

Komunalno održavanje  projekta odnosno infrastrukture i opreme koja je predmet investicije ovog projekta obavljati će Gradsko poduzeće **KOMUNALNI CENTAR IVANIĆ – GRAD d.o.o.** Komunalni centar Ivanić-Grad d.o.o. registriran je za obavljanje komunalnih i drugih usluga, trgovinu, graditeljstvo i upravljanje nekretninama sa sjedištem u Ivanić-Gradu, Moslavačka 13, upisan u registru Trgovačkog suda u Zagrebu MBS 080719014, OIB 77038075724 (osnivački akt Izjava o osnivanju d.o.o. od 16.12.2009. g.).

Društvo uz Upravu ima tri ustrojstvene jedinice i to:  sektor financija, računovodstva i administracije,  uprava groblja i sektor održavanja. Održava sve gradske površine, javnu rasvjetu, parkirališta, trgove, te će shodno tome u periodu od pet godina nakon uređenja Trga uz društveni dom Posavski Bregi vršiti održavanje ovog projekta. U financijskim planovima poduzeća planirana su sredstva za održavanje  komunalne infrastrukture.

Poduzeće ima 38 zaposlenih, od čega jedan zaposlenik ima visoku stručnu spremu - diplomirani ekonomist. Dvoje zaposlenih imaju višu stručnu spremu -  inženjer građevine i ekonomist, trinaest zaposlenih imaju srednju stručnu spremu, troje zaposlenih su kvalificirani radnici, a devetnaest zaposlenih su nekvalificirani radnici.

Radovi održavanja odvijat će se uz nadzor zaposlenika gradske uprave, upravnog odjela za financije, gospodarstvo, komunalne djelatnosti i prostorno uređenje. Nadzor održavanja predmetne infrastrukture vršiti će troje  djelatnika u skladu s Programom redovnog održavanja komunalne infrastrukture : viši stručni suradnik za komunalno gospodarstvo -  inženjer građevine, voditelj odsjeka za komunalne djelatnosti, komunalnu infrastrukturu i prostorno planiranje -   diplomirani inženjer arhitekture, komunalni redar- inženjer sigurnosti i zaštite na radu

**9. OSTVARIVANJE NETO PRIHODA**

Ostvaruje li projekt neto prihod? ***DA* / NE**

**Tablica izračuna neto prihoda**



**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-a**

*(navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske, a iz kojih je vidljivo da je projekt u skladu sa* *strateškim razvojnim dokumentom, odnosno lokalnom razvojnom strategijom odabranog LAG-a; navesti broj poglavlja/stranice u kojem se navodi spomenuti cilj i prioritet; navesti broj i datum akta temeljem kojeg je strateški razvojni dokument usvojen od strane predstavničkog tijela jedinice lokalne samouprave; navesti gdje je taj akt objavljen - naziv i broj glasnika/link na mrežnu stranicu*; *navesti gdje je strateški razvojni dokument objavljen - naziv i broj glasnika/link na mrežnu stranicu)*

**Projekt je usklađen s**  Lokalnom razvojnom strategijom Lokalne akcijske grupe „Moslavina“ 2014-2020, što je vidljivo u točki 4. OPIS CILJEVA LRS TE INTEGRIRANOG I INOVATIVNOG KARAKTERA LRS UKLJUČUJUĆI JASNE I MJERLJIVE POKAZATELJE ZA IZLAZNE POKAZATELJE ILI REZULTATE, tematski cilj SC2 Razvoj revitalizacije i održivog korištenja razvojne resursne osnove s jačanjem CLLD pristupa lokalnom razvoju kroz mjeru M2.1.[[2]](#footnote-2) Link na mrežnu stranicu: https://search.yahoo.com/yhs/search;\_ylt=AwrEwFX8QolbW2MASksPxQt.;\_ylc=X1MDMjExNDcwMDU1OQRfcgMyBGZyA3locy1sdnMtYXdjBGdwcmlkA2dMSzg3MHdBVGQueFpib2pTNVJmMEEEbl9yc2x0AzAEbl9zdWdnAzQEb3JpZ2luA3NlYXJjaC55YWhvby5jb20EcG9zAzAEcHFzdHIDBHBxc3RybAMwBHFzdHJsAzU2BHF1ZXJ5A3N0cmF0ZWdpamElMjByYXp2b2phJTIwbGFnJTIwbW9zbGF2aW5hJTIwMjAxNCUyMC0lMjAyMDIwBHRfc3RtcAMxNTM1NzIyMzAy?p=strategija+razvoja+lag+moslavina+2014+-+2020&fr2=sb-top&hspart=lvs&hsimp=yhs-awc&type=lvs\_\_webcompa\_\_1\_0\_\_ya\_\_ch\_WCYID10041\_spdf\_opdfs\_all\_b\_merge\_180604\_\_yaff



U *Glavnom projektu* POSAVSKI BREGI Uređenje trga uz Društveni dom, MAPA 1: ARHITEKTURA, na stranici 11. dana je Izjava projektanta o usklađenosti projekta sa dokumentom prostornog uređenja, te odredbama posebnih zakona i drugih propisa.

Projekt je usklađen s Prostornim planom uređenja Grada Ivanić – Grada. „Prostorni plan uređenja Grada Ivanić – Grada, pročišćeni tekst, odredbe za provođenje, Stranica br. 74, Točka 3. Uvjeti smještaja građevina društvenih djelatnosti, 3.1. Uvjeti smještaja građevina društvenih djelatnosti u posebno razgraničenim zonama javne i društvene namjene“ Službeni glasnik Grada Ivanić – Grada br. 3 od 15. svibnja 2015. g. Pročišćeni tekstovi.

**11. IZJAVA KORISNIKA O DOSTUPNOSTI ULAGANJA LOKALNOM STANOVNIŠTVU I RAZLIČITIM INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da će planirano ulaganje biti dostupno lokalnom stanovništvu i različitim interesnim skupinama.*

*- U Izjavi je potrebno nabrojiti interesne skupine krajnje korisnike projekta/operacije.*

*- Izjava mora biti potpisana i ovjerena od strane korisnika.*

Ja, Javor Bojan Leš, dr.vet.med., kao odgovorna osoba na položaju Gradonačelnika Grada Ivanić-Grada, pod kaznenom i materijalnom odgovornošću dajem IZJAVU i obvezujem se da će Grad Ivanić – Grad kao korisnik podnositelj Zahtjeva za Podmjeru 7.4., Tip operacije 7.4.1. osigurati sve potrebne uvjete te da će planirano ulaganje biti dostupno lokalnom stanovništvu odnosno različitim interesnim skupinama, posebice stanovnicima naselja Posavski Bregi te svim interesnim skupinama bez ikakve naknade ili naplate usluga. Predmetno ulaganje i svi rezultati proizašli iz projekta biti će namijenjeni javnoj upotrebi/korištenju u edukativnom, kulturnom, sportskom, rekreativnom i socijalnom smislu i javno dostupni stanovništvu Posavskih Brega i područja Ivanić- Grada, prije svega djeci, mladeži, mladim obiteljima, osobama treće životne dobi, regionalnim i lokalnim vlastima, javnim ustanovama i organizacijama, turističkim organizacijama, kulturnim institucijama, civilnim društvima, poduzetnicima (pravnim i fizičkim osobama) i posjetiteljima / turistima u svrhu povećanja kvalitete života. Infrastruktura će biti dostupna zainteresiranim korisnicima na otvorenoj, transparentnoj i ne diskriminirajućoj osnovi.

Datum: Potpis i pečat:

Javor Bojan Leš, dr.vet.med.

Ivanić Grad, \_\_\_\_\_\_.2018. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. http://www.dzs.hr/Hrv/censuses/census2011/results/htm/H01\_01\_01/h01\_01\_01\_zup01\_1589.html [↑](#footnote-ref-1)
2. Lokalna razvojna strategija Lokalne akcijske grupe „Moslavina“ 2014-2020, travanj 2016., strana 33 [↑](#footnote-ref-2)